असल में सोनिया गांधी की चिंता पार्टी के पुराने सिंडीकेट्स को लेकर है जो राहुल को असफल करार देने की पुरजोर कोशिश करते लेकिन अब सारे कांटे दूर हो चुके हैं और राहुल का कांग्रेस अध्यक्ष बनना तय है और 2019 के लोकसभा चुनावों में राहुल गांधी ही कांग्रेस के प्रधानमंत्री पद के दावेदार होंगे। कुछ लोग कांग्रेस को मृतप्राय मानने लगे हैं लेकिन कांग्रेस की जड़ें इतनी गहरी हैं कि वह कभी भी पुनर्जीवित हो सकती है। बस उसे सशक्त नेतृत्व की जरूरत है जो सभी वर्गों को लेकर साथ चले न कि किसी एक समुदाय या सम्प्रदाय के तुष्टीकरण की नीति अपनाए।